Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: továbbá az 1990. évi LXV. törvény a helyi önkormányzatokról, 63/A. §
Paragraph Index: 351

23. § Az R. melléklete II. függelékének g) pontja helyébe a következõ rendelkezés lép: „g) Teljes rálátási háromszög: az a háromszög terület, amelyet az úttest felezõvonalának és a vasúti pálya tengelyének metszéspontjától az úttesten a vasúti átjáró elõtt Lk távolságban, és a vasúti pályán mindkét irányban Lv távolságban lévõ pontok határoznak meg. Az Lk távolság vízszintes úton 30 km/óra sebességnél 20 m, 50 km/óra sebességnél 40 m, 70 km/óra sebességnél 75 m, 90 km/óra sebességnél 120 m, egyéb esetben a következõ ábra szerint meghatározott érték: Az Lk távolság meghatározásánál: — lakott területen kívüli szilárd burkolatú úton 90 km/óra, — lakott területen lévõ szilárd burkolatú úton a „Sebességkorlátozás” jelzõtáblával engedélyezett sebességet, annak hiányában 50 km/óra, — földúton 30 km/óra sebességet kell alapul venni. Az Lv távolság a vasúti pályára engedélyezett — km/órában kifejezett — sebesség számértékének ötszöröse, méterben.”

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes